cyanic-selkie/wikianc huggingface dataset:
இந்திரஜாலம்
அதே பாணியில், தந்திரங்கள் செய்பவர்கள் தனது தெய்வீக முன்னோடிகளைப் பின்பற்றி இந்திரஜாலா என்ற பெயரில் மந்திரத்தைப் பயன்படுத்துவதாக கூறி,தனது கையாளுதலின் பொருளாகத் தேர்ந்தெடுக்கும் நபர்கள் மீது மாயாவின் வலையைப் பரப்புகிறார். உண்மையில் இல்லாத ஒன்றை, அல்லது பார்வையாளர்களின் மனதில் மட்டுமே தனது திறமையின் பலனாகப் பார்வையாளர்களின் கண்முன்னே உருவாக்குகிறார்.
இந்திரஜாலாவை பொதுமக்களுக்காக உருவாக்கப்பட்ட மாயையான தோற்றங்களின் கடுமையான உணர்வுடன் ஒருவர் கட்டுப்படுத்தினால், அறியாத மனிதகுலத்தை தனது பிடியில் வைத்திருக்கும் பெரும் மாயைக்கு இந்த நடவடிக்கை ஒரு பிம்பமாக மாறியது என்பது புரிந்துகொள்ளத்தக்கது. அத்வைத தத்துவஞானிகளின் கூற்றுப்படி, மனித அடிமைத்தனத்திற்கு வழிவகுக்கும் காரணிகளாக அவித்யா ( அறியாமை ) மற்றும் மோஹம் ("மாயை") ஆகியவற்றுக்கு இடையே எந்த வித்தியாசமும் இல்லை.
மந்திரமும் மதமும் சில சமயங்களில் ஒன்றாகச் செல்கிறது. வேத மந்திர அறிவிற்கு மிக முக்கியமான ஆதாரம் அதர்வவேதம். வேதங்களின் சாந்தி, பயம் மற்றும் தீமைகளைப் போக்க, அதிக நலனுக்காகவும், ஆயுட்காலத்தை நீட்டிப்பதற்காகவும், பிரத்யங்கிரமந்திரம் அல்லது அதர்வணம் என்று அழைக்கப்படும் வேதங்களின் மந்திரங்கள், மற்றவர்களுக்கு தீங்கு விளைவிப்பதற்காக, அதாவது அபிசாரம் என்று அழைக்கப்படுகின்றன. அங்கிரசம்.
பிரம்மனின் அடிப்படை சக்தி—இருத்தலை ஊடுருவி நடுநிலை வகிக்கிறது—நல்ல அல்லது தீய நோக்கங்களுக்காக தகுதி வாய்ந்த நிபுணர்களால் பயன்படுத்தப்படலாம் என்று இந்து நம்பிக்கை வாதிடுகிறது. எதிரியை பயமுறுத்துவது இந்திரஜாலாவின் நோக்கம்.
கமண்டகா மற்றும் புராணங்களில் உபேக்ஷா, மாயா மற்றும் இந்திரஜாலா ஆகியவை இராஜதந்திரத்தின் துணை முறைகளாக உள்ளன. இந்திரஜாலா என்பது எதிரிக்கு எதிரான வெற்றிக்கான தந்திரங்களைப் பயன்படுத்துவது மற்றும் கௌடில்யரின் கூற்றுப்படி இது பேடாவின் கீழ் வருகிறது.
மேற்கோள்கள்
பகுப்பு:இந்திய மெய்யியல்
போக்குவரத்து அமைச்சகம் (சிங்கப்பூர்)
போக்குவரத்து அமைச்சகம்  (Ministry of Transport, சுருக்கம்: MOT; சீனம்: 交通部, பின்யின்: Jiāotōngbù, Kementerian Pengangkutan Singapura) சிங்கப்பூரின் தரை, கடல், வான்வழிப் போக்குவரத்தை  குடியரசின் எல்லைக்குள் கட்டுப்படுத்தும் சிங்கப்பூர் அரசின்  அமைச்சகமாகும். இதன் தலைமையகம் பிஎசுஏ கட்டிடத்தில் இயங்குகிறது.
நிறுவன கட்டமைப்பு
தறபோது இந்த அமைச்சகத்தின் கீழ் நான்கு தன்னாட்சி பெற்ற அரசுக் கட்டுப்பாட்டு வாரியங்கள் இயங்குகின்றன: இவை அமைச்சகத்தின் கொள்கைகளையும் நுண்ணறிவுமிக்க வழிகாட்டுதல்களையும் நடைமுறைப்படுத்துகின்றன. அமைச்சகத்தில் 100 பணியாளர்கள் ஏழு பிரிவுகளில் பணியாற்றுகின்றனர். இவை வான்வழி போக்குவரத்து பிரிவு, தரைவழி போக்குவரத்து பிரிவு, கடல் போக்குவரத்து பிரிவு, பன்னாட்டு தொடர்பு மற்றும் பாதுகாப்பு பிரிவு, கூட்டாண்மை நிறுவனத் தொடர்பு பிரிவு, கூட்டாண்மை நிறுவன மேம்பாட்டு பிரிவு மற்றும் வான்வெளி விபத்து விசாரணை செயலகம், சிங்கப்பூர் (AAIB) ஆகும்.
விருதுகள்
சூன் 19, 2000ஆம் ஆண்டில் நிறுவன சீர்மைக்காக எம்ஓடி ஐஎசுஓ 9002 தரச்சான்றிதழ்  பெற்றது. அக்டோபர் 2001இல் மக்கள் மேம்பாட்டாளர் விருதும் அக்டோபர் 2003இல் சிங்கப்பூர் தரநிலை வகுப்பு நிலையையும் பெற்றது.
வெளி இணைப்புகள்
பகுப்பு:சிங்கப்பூர் அரசின் அமைச்சுகள் பகுப்பு:சிங்கப்பூரில் போக்குவரத்து
ஆரியப்படை
ஆரியர் படை சங்ககாலத்தில் தமிழ்நாட்டுக்கு வந்து தாக்கியது. இதனை ஆரியப்படை எனவும் குறிப்பிட்டனர். இவை இரண்டும் பண்டைய தமிழகத்தின் கிழக்குப்பகுதியில் நடந்த தாக்குதல்கள்.
டான் கிரேவ்சு (வட்டெறிபவர்)
டேனியல் கிரீவ்சு (Daniel Greaves) (பிறப்பு: 1982 அக்டோபர் 4) இவர் பிரித்தனைச் சேர்ந்த ஓர் தடகள விளையாட்டு வீரர் ஆவார். அவர் வட்டெறிதலில் நிபுணத்துவம் பெற்றவராவார்.
ஆரியப்படை
இவற்றைப் போலப் பாண்டிய நாட்டில் நிகழ்ந்த தாக்குதலை முறியடித்தவன் ஆரியப்படை கடந்த நெடுஞ்செழியன்.
டான் கிரேவ்சு (வட்டெறிபவர்)
சுயசரிதை
இவர் இங்கிலாந்தின் இலீசெஸ்டர்சையரின் அன்ஸ்டே என்ற நகரத்தில் 1982 இல் பிறந்தார்.
2004 ஆம் ஆண்டு ஏதென்ஸில் நடந்த கோடைகால இணை ஒலிம்பிக்கில் எஃப் 44/46 வகை வட்டெறிதலில் இவர் தங்கப்பதக்கம் வென்றார். இவர், 55.12 மீட்டர் தூக்கி எறிந்து புதிய உலக சாதனையைப் படைத்தார். முன்னதாக சிட்னியில் நடந்த 2000 கோடைகால இணை ஒலிம்பிக்கில் வெள்ளியை வென்றார்.
2008 ஆம் ஆண்டு பெய்ஜிங்கில் நடந்த கோடைகால இணை ஒலிம்பிக்கில் இவர் போட்டியிட்டு, எஃப்44 வகை வட்டெறிதலில் வெண்கலப் பதக்கம் வென்றார்.
2011 சனவரியில் நியூசிலாந்தில் நடந்த ஐபிசி-க்கு முந்தைய உலக தடகளப் போட்டிகளில் போட்டியில் மீண்டும் உலக சாதனையை முறியடித்த இவர், தனது நான்காவது வீசுதலில் 59.98 மீட்டரைக் கடந்தார்.
மேற்கோள்கள்
பகுப்பு:வாழும் நபர்கள் பகுப்பு:1982 பிறப்புகள் பகுப்பு:விளையாட்டு வீரர்கள் பகுப்பு:இணை ஒலிம்பிக் விளையாட்டுக்கள்
இலட்சத்தீவு காவல் துறை
இலட்சத்தீவு காவல் துறை (Lakshadweep Police) என்பது இலட்சத்தீவுகள் ஒன்றியப் பகுதியின்   சட்ட அமலாக்க அமைப்பு ஆகும்.
நிர்வாக அமைப்பு
இலட்சத்தீவு காவல் துறையானது உள்துறை அமைச்சகம் மற்றும் அரசின் நேரடி கட்டுப்பாட்டின்  கீழ் காவல்துறையின் தலைமை இயக்குனரின் தலைமையில் இயங்கி வருகிறது.
என். என். பிள்ளை
'''என். என். பிள்ளை' (N. N. Pillai'', 1918–1995) இந்தியாவின் கேரளம் மாநிலத்தைச் சார்ந்தவர். இவர் ஒரு நாடக ஆசிரியர், நடிகர், நாடக இயக்குனர் மற்றும் சொற்பொழிவாளர் ஆவார். இவர் 30 நாடகங்களையும் 40 ஓரங்க நாடங்களையும் நடத்தியுள்ளார். இவர் கேரளாவின் கோட்டயம் மாவட்டத்தின் வைக்கம் ஊரில் பிறந்தவர். கோட்டையம் சி.எம்.எஸ் கல்லூரியில் படித்து தேர்ச்சியடையாததால் வேலைக்காக மலேசியா நாட்டிற்குச் சென்று அங்கு சுபாஷ் சந்திர போஸின் இந்திய தேசிய ரானுவத்தில் சேர்ந்தார். பின்னர் 1945 ஆம் ஆண்டு இந்தியாவிற்குத் திரும்பினார். இவரது நாடகங்கள் கேரளா, இந்தியா மற்றும் வெளிநாடுகளிலும் நடத்தப்பட்டது. மேலும் இவர் மாநில மற்றும் தேசிய விருதுகளைப் பெற்றுள்ளார். இவரது பெற்றோர் உள்ளிலாக்கிரு பறம்பில் நாராயண பிள்ளை, வைக்கம் தெக்கத்தில் பாருக்குட்டி அம்மா  ஆவர். இவருக்கு பிறந்தவர்கள் விஜயராகவன், சுலோச்சனா மற்றும் ரேணுகா ஆவோர்.
மேற்கோள்கள்
பகுப்பு:கேரள நடிகர்கள் பகுப்பு:1995 இறப்புகள் பகுப்பு:1918 பிறப்புகள் பகுப்பு:கேரள எழுத்தாளர்கள்
பெரியாரியல்
பெரியாரியல் என்பது பெரியாரின் பேச்சு, எழுத்து, செயற்பாடு ஆகிவற்றின் அடிப்படையில் அமைந்த கருத்தாக்கங்கள் ஆகும். பெரியார் 20 ஆம் நூற்றாண்டின் தமிழ்ச் சமூகத்தின் செல்வாக்கு மிக்க சிந்தனையாளர்களில் ஒருவராகக் கருதப்படுகிறார்.
அண்ணா, எம்.ஜி.ஆர், கருணாநிதி என பின்னர் வந்த அனேக தலைவர்கள் அவரின் சிந்தனையின் பல கூறுகளை ஏற்றுக்கொண்டவர்கள்.
புரட்சிகர சிந்தனைகள்
பெரியார் தமிழ்ச் சமூகத்தில் புரட்சிகர மாற்றங்களைச் செயற்படுத்தியவர். சாதிய கட்டமைப்பு, மூடநம்பிக்கைகள், ஆண் ஆதிக்கம், படிப்பறிவின்மை, ஏழ்மை மிகுந்து இருந்த காலத்தில் அவரது சிந்தனைகள் தமிழ்ச் சமூகத்தை முன்னேற்ற வழியில் செலுத்தின. அவரது சிந்தனைகளில் பகுத்தறிவு, பெண்ணுரிமை, சமத்துவம், சமூக முன்னேற்றம், இறைமறுப்பு ஆகிய கொள்கைகள் முக்கிய இடம் வகிக்கின்றன.
வெளி இணைப்புகள்
பகுப்பு:பெரியாரியல்
அப்துல்ரகிம்
'''எஸ். அப்துல்ரகிம்''' ஓர் தமிழக அரசியல்வாதி. ஆவடி தொகுதியிலிருந்து தமிழகச் சட்டப்பேரவை உறுப்பினராகத் தேர்ந்தெடுக்கப்பட்டவர். தமிழக அரசின் பிற்படுத்தப்பட்டோர் மற்றும் சிறுபான்மையினர் நலத் துறை அமைச்சராகப் பணியாற்றிவருகிறார். இவர் அனைத்திந்திய அண்ணா திராவிட முன்னேற்றக் கழகம் கட்சியைச் சார்ந்தவர்.
மேற்கோள்கள்
பகுப்பு:வாழும் நபர்கள் பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள் பகுப்பு:இந்திய முஸ்லிம்கள் பகுப்பு:தமிழக முன்னாள் அமைச்சர்கள்
எம். எஸ். கிருஷ்ணன்
மகாராஜபுரம் சீதாராமன் கிருஷ்ணன் என்கின்ற '''எம். எஸ். கிருஷ்ணன்' (M. S. Krishnan'', 24 ஆகத்து 1898 - 24 ஏப்ரல் 1970) ஒரு இந்திய நிலவியலாளர் ஆவார். இந்திய புவியியல் ஆய்வு மையத்தின் இயக்குநராகப் பணியாற்றிய முதல் இந்தியர் இவரே. இவருக்கு 1970-ஆண்டில் பத்ம பூசண் விருது வழங்கப்பட்டது.
பிறப்பு
கிருஷ்ணன் 1898 ஆகஸ்ட் 24 அன்று சென்னை மாகாணத்தின் தஞ்சாவூர் மாவட்டம், மகாராஜபுரத்தில் பிறந்தவர். தஞ்சையில் பள்ளி கல்விக்குப் பிறகு, திருச்சிராபள்ளி செயின்ட் ஜோசப் கல்லூரியில் தனது படிப்பைத் தொடர்ந்தார். 1919 ஆம் ஆண்டில் மெட்ராஸில் உள்ள பிரசிடென்சி கல்லூரியில் புவியியலில் ஹானர்ஸ் பட்டம் பெற்றார். பின்னர், ARCS (ராயல் காலேஜ் ஆப் சயின்ஸின் அசோசியேட்-ஷிப்) உடன் முதுகலை பயிற்சி மற்றும் ஆராய்ச்சியை மேற்கொண்டனர் 1921 இல் லண்டன் இம்பீரியல் கல்லூரியில் உதவித்தொகை பெற்றார் மற்றும் இம்பீரியல் கல்லூரியின் டிப்ளோமாவைப் பெற்றார் ( டி.ஐ.சி) 1923 மற்றும் 1924 இல், லண்டன் பல்கலைக்கழகத்தில் முனைவர் (பி.எச்.டி) பட்டம் பெற்றார்.
மேலதிக வாசிப்பு
பகுப்பு:1898 பிறப்புகள் பகுப்பு:1970 இறப்புகள் பகுப்பு:இந்திய நிலவியலாளர்கள் பகுப்பு:இந்தியப் புவி அறிவியலாளர்கள் பகுப்பு:தமிழக அறிவியலாளர்கள் பகுப்பு:தமிழ் அறிவியலாளர்கள் பகுப்பு:தஞ்சாவூர் மாவட்ட நபர்கள் பகுப்பு:பத்ம பூசண் விருது பெற்ற தமிழர்கள் பகுப்பு:பத்ம பூசண் விருது பெற்றவர்கள் பகுப்பு:மாநிலக் கல்லூரி மேனாள் மாணவர்கள்
குயில் (இதழ்)
thumb|right|குயில் இதழொன்றின் அட்டை
குயில் கவிதை இலக்கியத்திற்காக வெளிவந்த ஒரு திங்களிதழ் (மாதிகை) ஆகும். புரட்சிக் கவிஞர் பாரதிதாசனால் தொடங்கப்பட்டு வெளிவந்தது. 1947-இல் புதுக்கோட்டையிலிருந்து இவ்விதழ் வெளியிடப்பட்டது. 1948-இல் அப்போதைய சென்னை அரசு குயிலுக்குத் தடைவிதித்தமையால் சிலகாலம் வெளியீடு தடைப்பட்டது. பின்னர் மீண்டும் வார இதழாக வெளிவந்தது. பட்டுக்கோட்டை கல்யாணசுந்தரம் குயில் இதழில் சிலகாலம் பணியாற்றியமை குறிப்பிடத்தக்கதாகும்.
இட்டாநகர் விமான நிலையம்
இட்டாநகர் விமான நிலையம் அல்லது தோன்யி போலோ விமான நிலையம் என்பது இந்திய மாநிலமான அருணாச்சலப் பிரதேசத்தின் பாபும் பாரே மாவட்டத்தில் கட்டப்பட்டுள்ள உள்நாட்டு விமான நிலையமாகும்.
2014 ஆம் ஆண்டின் ஆகஸ்டு மாதத்தில், இந்த விமான நிலையத்துக்கான திட்டம் வகுக்கப்பட்டு, பிப்ரவரி மாதம் 2019 ஆம் ஆண்டு இந்திய பிரதமர் நரேந்திர மோடியால் அடிக்கல் நாட்டப்பட்டது.
இந்த நிலையத்தில் 2,300 மீட்டர் நீளத்துக்கு ஓடுபாதை கொண்டுள்ளது.
சான்றுகள்
பகுப்பு:அருணாச்சலப் பிரதேசத்தில் போக்குவரத்து பகுப்பு:இந்திய வானூர்தி நிலையங்கள்
சீமாவரம் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
உம்பாலபாடி ஊராட்சி
உம்பாலபாடி ஊராட்சி (Umbalappadi Gram Panchayat), தமிழ்நாட்டின் தஞ்சாவூர் மாவட்டத்தில் உள்ள பாபநாசம் வட்டாரத்தில் அமைந்துள்ளது. இந்த ஊராட்சி, பாபநாசம் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4530 ஆகும். இவர்களில் பெண்கள் 2231 பேரும் ஆண்கள் 2299 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சுவாமிதோப்பு ஊராட்சி
சுவாமிதோப்பு ஊராட்சி (Swamithoppu Gram Panchayat), தமிழ்நாட்டின் கன்னியாகுமரி மாவட்டத்தில் உள்ள அகஸ்தீஸ்வரம் வட்டாரத்தில் அமைந்துள்ளது. இந்த ஊராட்சி, கன்னியாகுமரி சட்டமன்றத் தொகுதிக்கும் கன்னியாகுமரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2114 ஆகும். இவர்களில் பெண்கள் 1070 பேரும் ஆண்கள் 1044 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கன்னியாகுமரி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
எட்வார்டு ஜெவிட் ராபின்சன்
எட்வர்ட் ஜெவிட் ராபின்சன் என்பவர் 19-ஆம் நூற்றாண்டில் இந்தியாவுக்கு வந்த ஆங்கிலேயரும் சீர்திருத்தத் திருச்சபை (புராட்டஸ்டன்ட்) மதபோதகரும் ஆவார். இவர் திருக்குறளை ஆங்கிலத்தில் மொழிபெயர்த்த முன்னோடிகளில் ஒருவராக அறியப்படுகிறார்.
வாழ்க்கைக் குறிப்பு
ராபின்சன் 1873-இல் "தமிழ் விஸ்டம்" என்ற பெயரில் பண்டைய தமிழ் நூல்களின் தொகுப்பு ஒன்றைப் பதிப்பித்தார். இதில் ஆங்கிலத்தில் மொழிபெயர்க்கப்பட்ட திருக்குறளின் ஒரு பகுதியும் அடங்கும். 1885-இல் இதன் விரிவாக்கமாக "டேல்ஸ் அண்டு போயம்ஸ் ஆஃப் செளத் இந்தியா" என்ற பெயரில் வெளியிட்டார். இதில் வீரமாமுனிவர், சீகன்பால்க் மற்றும் பெர்சிவல் போன்ற மதபோதகர்களைப் பற்றியும் அவர்களது பணிகளைப் பற்றியும், நூலின் முன்னுரையில் தனக்கு முந்தைய மொழிபெயர்ப்பாளர்களான எல்லீசன், வில்லியம் ஹென்றி ட்ரூ, காரல் கிரவுல், சார்லஸ் எட்வர்ட் கோவர் ஆகியோரது மொழிபெயர்ப்புகளைப் பற்றியும் குறிப்பிட்டிருந்தார்.
தனக்கு முந்தைய மதபோதகர்களைப் போலவே ராபின்சன்னும் திருக்குறளின் முதல் இரண்டு பால்களை மட்டுமே மொழிபெயர்த்தார். அவற்றின் 108 அதிகாரங்களையும் செய்யுள் நடையில் மொழிபெயர்த்த அவர், மூன்றாவது பாலை மொழிபெயர்க்கவில்லை. அவரது சமகாலத்து ஆங்கிலேயர்கள் அவரது செய்யுள் நடை மொழிபெயர்ப்பினை வெகுவாகப் பாராட்டினர். எனினும் தா. பெ. மீனாட்சிசுந்தரம் உள்ளிட்ட பிற்கால இந்திய அறிஞர்கள் ராபின்சனின் மொழிபெயர்ப்பு மூலத்தோடு ஒன்றியிருக்கவில்லை என்றே கருதுகின்றனர்.
ஜி. யு. போப், தனது குறள் மொழிபெயர்ப்பு நூலின் முன்னுரையில் ராபின்சனை இவ்வாறு பாராட்டினார்:
மேற்கோள்கள்
பகுப்பு:தமிழ்-பிறமொழி மொழிபெயர்ப்பாளர்கள் பகுப்பு:தமிழ்-ஆங்கில மொழிபெயர்ப்பாளர்கள் பகுப்பு:திருக்குறள் ஆங்கில மொழிபெயர்ப்பாளர்கள்
வந்தவழி இயந்திரம்
வரலாறு
இணைய ஆவணகம் வந்தவழி இயந்திரத்தை அக்டோபர் 2001இல் நிறுவியது.
புராணம் பாடிய தென்காசிப் பாண்டியர்
முகம்மதியர் படையெடுத்து மதுரையை அழித்தபோது அங்கிருந்த பாண்டியர் பல கிளையினராகப் பிரிந்து தெற்கு நோக்கி நகர்ந்து கொற்கை, கருவை எனப்படும் கரிவலம்வந்த நல்லூர், தென்காசி முதலான இடங்களில் இருந்துகொண்டு சிற்சில ஊர்களை ஆண்டுவந்தனர். இவர்களைப் பொது வகையால் தென்காசிப் பாண்டியர் எனக் குறிப்பிடுவது வழக்கம். இவர்களில் மூன்று பாண்டியர் சிறந்த தமிழ்ப் புலவர்களாகவும் விளங்கினர். இவர்களால் பாடப்பட்ட நூல்கள் இலக்கிய வரலாற்றில் குறிப்பிடத் தக்கவை.
பாண்டியர் பாடிய நூல்கள்
பாண்டியப் புலவர்கள் மூவர். இவர்கள் பராக்கிரம பாண்டியனின் மக்கள். நெல்வேலி மாறனின் தத்துப்பிள்ளைகள்
அடிக்குறிப்பு
பகுப்பு:தென்காசிப் பாண்டியர்கள்
ஒருங்கிணைக்கப்பட்ட நூலகக் கட்டகம்
ஒருங்கிணைக்கப்பட்ட நூலகக் கட்டகம் (Integrated Library System) (ILS), அல்லது நூலக நிர்வாகக் கட்டகம் (Library Management System) (LMS) என்பது இலக்க எண்முறை கட்டக முறைமையை கொண்டியங்கும் வலைப்பின்னல் முறைமையாகும்
ஹொங்கொங்கில் உள்ள நூலகங்களும் ஒருங்கிணைக்கப்பட்ட நூலகக் கட்டக முறைமையக் கொண்டு இயங்குவதில் ஒன்றாகும்.
வெளியிணைப்புகள்
பகுப்பு:ஒருங்கிணைக்கப்பட்ட நூலகக் கட்டகம்
உறங்கான்பட்டி ஊராட்சி
உறங்கான்பட்டி ஊராட்சி (Uranganpatti Gram Panchayat), தமிழ்நாட்டின் மதுரை மாவட்டத்தில் உள்ள மேலூர் ஊராட்சி ஒன்றியத்தில்  அமைந்துள்ளது. இந்த ஊராட்சி, மேலூர் சட்டமன்றத் தொகுதிக்கும் மதுரை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 7044 ஆகும். இவர்களில் பெண்கள் 3572 பேரும் ஆண்கள் 3472 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:மதுரை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அழிப்பு இயக்கி
Ψ (n) என்று குறிக்கப்படும் n துகள்களை உடைய ஒரு அலைச்சார்பின் மீது a என்ற அழிப்பு இயக்கி ஒரு முறை செயல்படும்போது அதிலிருந்து ஒரு துகள் நீக்கப்பட்டு Ψ (n-1) என்ற அலைச்சார்பினால் குறிக்கப்படும் (n-1) துகள்களை உடைய ஒரு நிலையை அடைகிறது.
அதாவது :
அழிப்பு இயக்கி n துகள்கள் உள்ள நிலையின்மீது n முறை தொடர்ந்து செயல்படும்போது அனைத்துத் துகள்களும் அழிக்கப்பட்டு அது வெற்றிடமாக மாறுகிறது. வெற்றிடத்தின்மீது அழிப்பு இயக்கி செயற்படும்போது அந்த நிலையே அழிக்கப்பட்டு சுழியாக மாறுகிறது.
அதாவது : (இச்சமன்பாடு ஒரு துளிம இயந்திரவியல் அலைவியின் அடிநிலையைக் கண்டறிய உதவுகிறது).
மேற்கோள்
இயல்பியல் களஞ்சியம் - ''ப.க. பொன்னுசாமி'' - பக். 72 - முதற் பதிப்பு 1997
பகுப்பு:குவாண்டம் இயங்கியல்
குப்பை மேனி
குப்பை மேனி நச்சுக் கடிக்கு நல்ல மருந்தாகும். வயிறு துாய்மையாகும். பசியை துாண்டும். அரைத்துப் புசச் சொறி சிரங்கு ஆகியன நீங்கும். மேனி துலங்க குப்பை மேனிஎன்பது பழமொழி.
பார்வை நுால்கள்: 9 ஆம் வகுப்பு பாடப் புத்தகம்
அஸ்லம் பாஷா
ஏ.அஸ்லம் பாஷா ஓர் தமிழக அரசியல்வாதி. ஆம்பூர் தொகுதியிலிருந்து தமிழக சட்டபேரவை உறுப்பினராக தேர்ந்தெடுக்கப்பட்டவர். இவர் மனிதநேய மக்கள் கட்சியை சார்ந்தவர். ஆம்பூர் அருகே உள்ள புதூர் கிராமத்தைச் சேர்ந்த அப்துல் கயூம் என்பவருக்கு மகனாக பிறந்த, அஸ்லம் பாஷா பிளாஸ்டிக் பைகள் தயாரிக்கும் தொழிலில் ஈடுபட்டு வருகிறார். தமிழ், உருது மற்றும் ஆங்கிலத்தில் பேசக்கூடிய ஆற்றல் பெற்றவர். பி.ஏ(சி.எஸ்) பட்ட படிப்பு படித்தவர்.
மாண் தீவு
மாண் தீவு அல்லது மாணின் தீவு அயரிய கடலில் அமைந்துள்ள சுயாட்சியைக் கொண்ட பிரித்தானிய முடிச் சார்பாகும். அரச தலைவர் அரசி இரண்டாம் எலிசபேத் ஆவார்.லுதினன் அளுனர் ஒருவர் முடியை பிரதிநித்துவப்படுத்துகிறார். இத்தீவு ஐக்கிய இராச்சியத்தின் ஒரு பகுதியல்ல. தீவின் பாதுகாப்பு, வெளியுறவு, நல்லாட்சி என்பன ஐக்கிய இராச்சியத்தின்பொறுப்பாகும்.
இத்தீவு செல்டிக் சமுதாயத்தின் குடியிருப்பாக இருந்துவந்தது. தீவின் டைன்வால்ட் ஆட்சி முறை, இடப்பெயர்கள் என்பன இவர்களது இருப்பின் பாதிப்புக்களாக இன்றும் காணப்படுகின்றன. இங்கிலாந்து, சுகொட்லாந்து மன்னர்களின் ஒன்றுவிட்டு ஒன்றான ஆட்சியின் பின்னர் மாண் தீவு பிரித்தானிய முடியின் நிலைவுரிமையின் கீழ் வந்தது. நிலவுரிமை பிரபுத்துவம் 1764 ஆம் ஆண்டு முடியாட்சிக்கு மாற்றப்பட்டாலும் இத்தீவு ஐக்கிய இராச்சியத்தின் ஒரு பகுதியாக மாறவில்லை. இதன் காரணமாக இன்றும் இத்தீவு பிரித்தானிய முடியின் சார்பாகவே உள்ளது.
வெளியிணைப்புகள்
பகுப்பு:மாண் தீவு பகுப்பு:தீவு நாடுகள்
மஹாபுருஷ்
மஹாபுருஷ் ("The Holy Man", 1965) ஆம் ஆண்டு வெளிவந்த வங்காள மொழித் திரைப்படமாகும். இந்தியாவின் புகழ்பெற்ற இயக்குனரான சத்யஜித் ராய் இயக்கத்தில் இத்திரைப்படம் வெளிவந்தது.
கதைச் சுருக்கம்
வழக்கறிஞரான குருபாத மித்தர் என்பவர் தனது மனைவி இறந்த பின்னர் மிகவும் அமைதி இழந்து காணப்பட்டார். அவரும், அவரது மகளான புச்கியும் பிரிஞ்சி என்னும் சாமியார் ஒருவரைச் சந்திக்கின்றனர். பிரிஞ்சி பாபா, தான் இறப்பற்றவர் எனக் கூறிக்கொள்பவர். இவர் கடந்தகாலத்தில், காலம் பற்றி பிளேட்டோவுடன் விவாதம் செய்தது பற்றியும், ஐன்சுட்டீனுக்கு E=mc2 சமன்பாட்டைச் சொல்லிக்கொடுத்தது பற்றியும், யேசு, புத்தர் போன்றோருடன் நெருக்கமான நட்புக்கொண்டிருந்தது பற்றியும் கதைகளைக் கூறி வந்தார். பிரிஞ்சி பாபாவுக்கு ஏராளமான பணக்காரச் சீடர்கள் இருந்தனர்.
குருபாதா, பிரிஞ்சி பாபாவினால் ஈர்க்கப்பட்டு அவரது சீடராக முடிவெடுக்கிறார். அதேவேளை, மகள் புச்கி, அவளது காதலன் சத்தியாவின் சில நடவடிக்கைகளால் ஏமாற்றமடைந்து, அவனுக்குப் பாடம் புகட்ட எண்ணி, தான் பாபாவின் சீடராகப்ப்போவதாக மிரட்டுகிறாள். சத்தியா தனது நண்பனான நிப்பரனிடம் உதவி கோருகிறான். பிரிஞ்சி பாபா ஒரு ஏமாற்றுக்காரன் என்பதை விரைவிலேயே புரிந்துகொள்ளும் நிப்பரன், தனது நண்பர்களுடன் சேர்ந்து பாபாவின் ஒண்மை உருவத்தை வெளிப்படுத்துகிறான். பாபாவின் சீடர்கள் தாம் ஏமாற்றப்பட்டதை உணர்ந்து கொள்கின்றனர்.
குருபாதாவாக பிரசாத் முகர்சியும், புச்கியாக கீதாலி ராயும், பிரிஞ்சியாக குருப்பிரகாசு கோசும் வேடமேற்று நடித்துள்ளனர்.
வெளியிணைப்புகள்
பகுப்பு:வங்காளத் திரைப்படங்கள்
வல்ட்விக், நியூ ஜேர்சி
வல்ட்விக்  (Waldwick) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் பேர்கென் மாவட்டத்தில் அமைந்துள்ள ஒரு தன்னாட்சியுள்ள நகரமாகும்.
பரப்பளவு
2010இன் மதிப்பீட்டின் அடிப்படையில் இந்நகரம் 5.404 சதுர கிலோ மீற்றர் பரப்பளவைக் கொண்டுள்ளது. இதில் 5.353 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.051 சதுர கிலோ மீற்றர் பிரதேசம் நீரினால் சூழப்பட்டுள்ளது.
மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 9,625 ஆகும். வல்ட்விக் நகரத்தின் மக்கள் தொகை அடர்த்தி ஒரு கிலோ மீற்றருக்கு 1,798.0 குடிமக்கள் ஆகும்.
மேற்கோள்கள்
பகுப்பு:பேர்கென் மாவட்ட நகரங்கள்
குரோமியம்(III) நிக்கோட்டினேட்டு
குரோமியம்(III) நிக்கோட்டினேட்டு (Chromium(III) nicotinate) என்பது C18H12CrN3O6 என்ற மூலக்கூற்று வாய்ப்பாடு கொண்ட கரிமவேதியியல் சேர்மமாகும். அயனச் சேர்மமான இதை சில சத்துப் பொருட்களில் குரோமியக் குறையை நிவர்த்தி செய்யும் உணவாகப் பயன்படுத்துகிறார்கள். இங்கெல்லாம் இதை குரோமியம் பல்நிக்கோட்டினேட்டு என்ற பெயராலும் அழைக்கிறார்கள். நீரிழிவு நோய் வகை 2 உடன் தொடர்புடைய பாதிப்புக்கு உட்பட்டவர்களுக்கு ஊட்டச்சத்து ஆதரவுக்காக பயன்படுத்தப்படும் ஒரு மருத்துவ உணவு என்று குரோமியம்(III) நிக்கோட்டினேட்டு கருதப்படுகிறது. இந்த உணவுக் கூட்டுப் பொருளை நியாசின்-பிணைப்பு குரோமியம் என்றும் அழைக்கிறார்கள்.
வேதியியல்
ஒரு குரோமியம் அயனிக்கு மூன்று நிக்கோட்டினிக் அமில அலகுகள் சேர்ந்து குரோமியம்(III) நிக்கோட்டினேட்டு சேர்மம் உருவாகிறது. எனவே இதை குரோமியம்(III) இன் டிரைநிக்கோட்டினேட்டு உப்பு என்று கூறலாம். பல்நிக்கோட்டினேட்டு எனப்படும் உணவுக் கூட்டுப் பொருள் டிரைநிக்கோட்டினேட்டும் டைநிக்கோட்டினேட்டும் சேர்ந்த ஒரு கலவையாகும். இக்கலவையில் டிரைநிக்கோட்டினேட்டு அதிக அலவில் கலந்துள்ளது.
மேற்கோள்கள்
பகுப்பு:குரோமியம் சேர்மங்கள் பகுப்பு:நிக்கோட்டினேட்டுகள் பகுப்பு:ஆறு உறுப்பு வளையங்கள் பகுப்பு:உணவுக் குறைநிரப்பிகள்
அந்தபுரம்
அந்தபுரம் அல்லது அந்தபுரா ( சமஸ்கிருதம் अन्तःपुर )
என்பது ஒரு இந்திய அரசர்களின் வாழிடமாக அரண்மனை ஒரு பகுதி, அங்கு தான் அரசியும் அவரோடு சேர்ந்த மற்ற பெண்களும் தங்கி வாழுவார்கள். கிட்டத்தட்ட அரண்மனையின் 'பெண்கள்' பிரிவு என சொல்லலாம்,
பண்டைய காலங்களில் மன்னர்களின் அரண்மனையில் அரசியார் இருக்குமிடம் அந்தர்ப்புரம் எனப்பட்டது. (அந்தப்புரம் என்பது பிழை) அந்தர்ப்புரம் என்பதே சரி. (கதிரைவேற் பிள்ளையின் பேரகராதி காண்க) இச்சொல்லுக்கு உள் வீடு, அரசியார் மாளிகை என்று பொருள் கொள்ளலாம். ( மொழிப்பயிற்சி-49: பிழையின்றித் தமிழ் பேசுவோம், எழுதுவோம்!, தினமணிக்கதிர், 24 ஜூலை 2011 )
அங்கு அரசனுக்கு உரிமையான ராணியாக முடிசூடிக் கொண்ட மகாராணி. மற்றுமுள்ள மனைவிமார்கள், போர்களில் வெற்றி கொள்ளப்பட்ட எதிரி நாட்டின் அழகான இளம்பண்கள், நாட்டியத் தாரகைகள் போன்றவர்கள் வசிப்பார்கள்.
மன்னர்களின் அந்தப்புரங்களில் விலையுயர்ந்த கலைப்பொருட்கள் உயர்ந்த மாடங்கள், உப்பரிகைகள் இருக்கும். மனதை மயக்கும் இறக்குமதி செய்யப்பட்ட நறுமண பொருட்கள் நறுமணங்கள் நிறைந்திருக்கும்.
கர்நாடகா மைசூர் அரண்மனையிலும், டில்லியில் உள்ள செங்கோட்டையிலும், புராதான அந்தப்புரங்கள் தற்பொழுதும் பாதுகாக்கப்பட்டு பார்வைக்கு வைக்கப்பட்டுள்ளன.
ஹரேம், 'ஜனானா என்பதெல்லாம் இதற்க்கு இணையான பிற மொழி சொற்கள் ஆகும்.
மேற்கோள்கள்
பகுப்பு:பெண்களின் கலாச்சாரம் பகுப்பு:இந்தியப் பண்பாடு பகுப்பு:இந்தியாவில் உள்ள அரண்மனைகள் பகுப்பு:இந்தியக் கட்டிடக்கலை
காப்புருஷ்
வெளியிணைப்புகள்
பகுப்பு:வங்காளத் திரைப்படங்கள்
பித்ரு பட்சம்
பித்ரு பட்சம்  (Pitru Paksha, पितृ पक्ष), அல்லது பித்ர் பக்ஷம் அல்லது பித்ரி பக்க்ஷா, (வடமொழியில் "முன்னோர்களின் பதினாறு நாட்கள்" எனப் பொருள்படும்) இந்த  16–சந்திர நாட்கள் கொண்ட  பட்சம்  இந்துக்கள் தங்கள் முன்னோர்களை வழிபடும் (பித்துருக்கள்) காலமாகக் கருதப்படுகிறது. இந்நாட்களில் இறந்தவர்களுக்கு உணவு படைத்து வழிபடுகிறார்கள். இச்சடங்கு மகாளய பட்சம் என்றும் வழங்கப்படுகிறது.
இந்த நாட்களில் இறந்தவர்களுக்கு சடங்குகள் நிகழ்த்தப்படுவதால் மற்ற பணிகளுக்கு நல்ல நாட்களாகக் கருதப்படுவதில்லை. இந்நாட்களில் மங்கல நிகழ்வுகளான திருமணம் போன்றவை கொண்டாடப்படுவதில்லை. மேலும் புதிய வணிக முயற்சிகளைத் துவக்குதல், வீடு/வாகனங்கள் வாங்குதல் ஆகியனவும் தவிர்க்கப்படுகின்றன. இந்த பட்சம் மேற்கு மற்றும் தென்னிந்தியாவில் இந்திய அரசு நாட்காட்டியில் பாத்திரபத மாதத்தில் (தமிழ் மாதங்கள் ஆவணியின் இறுதி அல்லது புரட்டாசி மாத முதல்) முழு நிலவு அன்று துவங்கி அடுத்த அமாவாசை நாள் (இந்த அமாவாசை மகாளய அமாவாசை எனப்படுகிறது) வரை  கடைபிடிக்கப்படுகிறது. வட இந்தியாவிலும் நேபாளத்தில் பாத்திரபத மாதத்திற்கு மாற்றாக அசுவின் மாதத்தில் உள்ள தேய்பிறை நாட்களில் கடைபிடிக்கப்படுகிறது.
இலாவண்யா சுந்தரராமன்
இலாவண்யா சுந்தரராமன் (Lavanya Sundararaman) ஓர் கர்நாடக இசைக்கலைஞர் ஆவார். இவர் பூர்ணபிராக்யா ராவிடம் ஆரம்பப் பயிற்சியைப் பெற்றார். மேலும் இவரது இசைக்கலைஞர்களின் குடும்பத்திலிருந்தும் பயிற்சி பெற்றார்.
ஆரம்பகால வாழ்க்கை மற்றும் குடும்பம்
இலாவண்யா காயத்ரி, டாக்டர் ஆர். சுந்தரராமன் இணையருக்குப் பிறந்தார். இவர் பிரபல கர்நாடக இசைப் பாடகி டி.கே.பட்டம்மாளின் பேத்தி ஆவார். மிருதங்கம் சக்ரவர்த்தி பால்காட் மணி ஐயரின் பேத்தியும் ஆவார் . இலாவண்யா தனது குழந்தைப் பருவத்தில் தனது பாட்டி டி. கே. பட்டம்மாளிடம் இருந்து இசைப் பாடங்களைப் பெற்றார். டி. கே. பட்டம்மாள், பிரபல பாடகி லலிதா சிவகுமார், இவரது தாயார் காயத்திரி சுந்தரராமன், இவரது அத்தையும் புகழ்பெற்ற பாடகியுமான நித்யஸ்ரீ மகாதேவன் ஆகியோரின் சீடர் ஆவார்.
இவர் இராணி மேரிக் கல்லூரி, சென்னையில் இளங்கலையும், முதுகலையும் முடித்து டாக்டர் எம். ஏ. பகீரதியின் வழிகாட்டுதலின் படி இசையில் முனைவர் படிப்பும் படித்து வருகிறார்.
சுற்றுலா
இலாவண்யா இந்தியாவின் முக்கிய சபாக்களில், குறிப்பாக சென்னையில் ஆண்டுதோறும் டிசம்பர் இசை விழாவின் போது இசை நிகழ்ச்சி நடத்தியுள்ளார். இவர் அமெரிக்கா, கனடா, இலங்கை மற்றும் பிற இடங்களிலும் பாடல்கள் பாடி இசை நிகழ்ச்சிகளை வழங்கியுள்ளார்.
இலாவண்யாவின் குறிப்பிடத்தக்க நிகழ்ச்சிகள்
கொள்ளுப் பாட்டி டி. கே. பட்டம்மாள், பாட்டி லலிதா சிவகுமார், தாத்தா ஐ. சிவகுமார், மற்றும் அத்தை நித்யஸ்ரீ மகாதேவன் ஆகியோருடன் இணைந்து இசை நிகழ்ச்சி.
தொலைக்காட்சி நிகழ்ச்சிகள்
இலாவண்யா பல்வேறு தொலைக்காட்சி இசை நிகழ்ச்சிகளில் தோன்றினார்:
ஜோகுலம்பா கட்வால் மாவட்டம்
சோகுலம்பா கட்வால் மாவட்டம் (Jogulamba Gadwal district), இந்தியாவின் தெலுங்கானா மாநிலத்தின் 31 மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் கட்வால் நகரம் ஆகும்.
மகபூப்நகர் மாவட்டத்தின் சில பகுதிகளைக் கொண்டு, சோகுலம்பா மாவட்டம் அக்டோபர், 2016-இல் புதிதாக நிறுவப்பட்டது.
மக்கள் தொகையியல்
2,928 சதுர கிலோ மீட்டர் பரப்பளவு கொண்டது சோகுலம்பா மாவட்டம். சோகுலம்பா மாவட்டத்தின் வாகனத் தகடு எண் TS–33 ஆகும். 2011-ஆம் ஆண்டின் மக்கள் தொகை கணக்கெடுப்பின் படி, சோகுலம்பா மாவட்ட மக்கள் தொகை 6,64,971 ஆகும்.
மாவட்ட நிர்வாகம்
சோகுலம்பா மாவட்டம், கட்வால் என்ற ஒரு வருவாய் கோட்டத்தையும், 12 வருவாய் வட்டங்களையும் கொண்டுள்ளது. புதிதாக நிறுவப்பட்ட சோகுலம்பா மாவட்டத்தின் முதல் மாவட்ட ஆட்சியராக ரசத் குமார் சைனி பணியில் அமர்த்தப்பட்டுள்ளார்.
வருவாய் வட்டங்கள்
சோகுலம்பா மாவட்டத்தின் 12 வருவாய் வட்டங்களின் விவரம்:
பாரதிதாசன்
பாரதிதாசன் (Bharathidasan, 29 ஏப்ரல் 1891 – 21 ஏப்ரல் 1964) பாண்டிச்சேரியில் (புதுச்சேரியில்) பிறந்து, பெரும் புகழ் படைத்த பாவலர் ஆவார். இவருடைய இயற்பெயர் கனகசுப்புரத்தினம் ஆகும். தமிழாசிரியராகப் பணியாற்றிய இவர், சுப்பிரமணிய பாரதியார் மீது கொண்ட பற்றுதலால், 'பாரதிதாசன்' என்று தம் பெயரை மாற்றிக் கொண்டார். பாரதிதாசன், தம் எழுச்சி மிக்க எழுத்துகளால், "புரட்சிக் கவிஞர்" என்றும் "பாவேந்தர்" என்றும் பரவலாக அழைக்கப்படுபவர். இவர் குயில் என்னும் (கவிதை வடிவில்) ஒரு திங்களிதழை நடத்தி வந்தார்.
வாழ்க்கைக் குறிப்பு
புரட்சிக்கவி பாரதிதாசன், ஏப்ரல் 29, 1891 ஆம் ஆண்டு புதுவையில் செங்குந்தர் கைக்கோள முதலியார் மரபில், பெரிய வணிகராயிருந்த, கனகசபை முதலியார், இலக்குமி அம்மாள் ஆகியோருக்குப் பிறந்தார். கவிஞரின் இயற்பெயர் கனகசுப்புரத்தினம். 1920-ஆம் ஆண்டில் பழநி அம்மையார் என்பவரை மணந்து கொண்டார்.
இவர் சிறு வயதிலேயே பிரெஞ்சு மொழிப் பள்ளியில் பயின்றார். ஆயினும், தமிழ்ப் பள்ளியிலேயே பயின்ற காலமே கூடியது. தமது பதினாறாம் வயதிலேயே, கல்வே கல்லூரியில் தமிழ்ப் புலமைத் தேர்வு கருதிப் புகுந்தார். தமிழ் மொழிப் பற்றும், முயற்சியால் தமிழறிவும் நிறைந்தவராதலின், இரண்டாண்டில், கல்லூரியிலேயே முதலாவதாகத் தேர்வுற்றார். பதினெட்டு வயதிலேயே அவரின் சிறப்புணர்ந்த அரசியலார் அவர் அரசினர் கல்லூரித் தமிழாசிரியரானார்.
இசையுணர்வும், நல்லெண்ணமும் அவருடைய உள்ளத்தில் கவிதையுருவில் காட்சி அளிக்கத் தலைப்பட்டன. சிறு வயதிலேயே சிறுசிறு பாடல்களை, அழகாகச் சுவையுடன் எழுதித் தமது தோழர்களுக்குப் பாடிக் காட்டுவார்.
"தன் நண்பர்கள் முன்னால் பாடு" என்று பாரதி கூறப் பாரதிதாசன் "எங்கெங்கு காணினும் சக்தியடா" என்று ஆரம்பித்து, இரண்டு பாடல்களைப் பாடினார். இவரின் முதற் பாடல், பாரதியாராலேயே 'சிறீ சுப்பிரமணிய கவிதா மண்டலத்தைச் சார்ந்த கனக சுப்புரத்தினம் எழுதியது' என்றெழுதப்பட்டுச் 'சுதேசமித்திரன்' இதழுக்கு அனுப்பப்பட்டது.
தந்தை பெரியாரின் தீவிரத் தொண்டராகவும் விளங்கினார். மேலும் அவர் திராவிடர் இயக்கத்தில் மிகுந்த ஈடுபாடு கொண்டார். அதன் காரணமாகக் கடவுள் மறுப்பு, சாதி மறுப்பு, மத எதிர்ப்பு போன்றவற்றினை தனது பாடல்கள் மூலம் பதிவு செய்தார். பிரபல எழுத்தாளரும், திரைப்படக் கதாசிரியரும், பெரும் கவிஞருமான பாரதிதாசன், அரசியலிலும் தன்னை ஈடுபடுத்திக் கொண்டார். புதுச்சேரி சட்டமன்ற உறுப்பினராக, 1954-ஆம் ஆண்டு தேர்ந்தெடுக்கப்பட்டார்.
1946, சூலை 29-இல் அறிஞர் அண்ணாவால், கவிஞர் "புரட்சிக்கவி" என்று பாராட்டப்பட்டு, ரூ.25,000 வழங்கப்பட்டுக் கௌரவிக்கப்பட்டார்.
பாரதிதாசன் அவர்கள், நகைச்சுவை உணர்வு நிரம்பியவர். கவிஞருடைய படைப்பான "பிசிராந்தையார்" என்ற நாடக நூலுக்கு, 1969-இல் சாகித்ய அகாடமியின் விருது கிடைத்தது. இவருடைய படைப்புகள் தமிழ்நாடு அரசினரால் 1990-இல் பொது உடைமையாக்கப்பட்டன.
பாரதியார் மீது பற்று
தமிழ்மொழி மீது பற்றுக் கொண்டவராக இருந்த பாரதிதாசன், அவரது மானசீக குருவாகப் சுப்ரமணிய பாரதியாரைக் கருதினார். அவரது பாடலைத் தனது நண்பனின் திருமண நிகழ்வின் போது பாடிய அவர், பாரதியாரை நேரில் சந்திக்கவும் செய்தார். பாரதியிடமிருந்து பாராட்டுகள் பெற்றதோடு மட்டுமல்லாமல், அவரது நட்பும் கிடைத்தது அவருக்கு. அன்றுமுதல், அவர் தனது இயற் பெயரான கனகசுப்புரத்தினம் என்பதைப் ‘பாரதிதாசன்’ என்று மாற்றிக் கொண்டார்.
மறைவு
பாரதிதாசன் ஏப்ரல் 21, 1964 அன்று காலமானார்.
பாரதிதாசன் எழுதிய புகழ் பெற்ற சில வரிகள்
இப்பாடலின் ஒரு வரியை குறிப்பிட்டு, ஆஸ்கார் விருதுகள் பெற்ற இசையமைப்பாளர் ஏ.ஆர்.ரகுமான் 2022 இல் ழகரத்தை ஆயுதமாக ஏந்திய தமிழணங்கு படம் பதிந்தபோது அதில் இடம்பெற்ற வரிகள்  இன்பத் தமிழ் எங்கள் உரிமைச்செம் பயிருக்கு வேர் என்பதாகும்.
காலவரிசை
1891: புதுவையில், ஏப்ரல் மாதம் 29-ஆம் தேதி, 1891-ஆம் ஆண்டில் கனகசபை முதலியார் மற்றும் இலக்குமி அம்மாள் தம்பதியருக்கு, மகனாகப் பிறந்தார்.
1919: காரைக்காலைச் சேர்ந்த அரசினர் கல்லூரித் தமிழாசிரியாராகப் பதவியேற்றார்.
1920: பழநி அம்மையார் என்பவரைத் திருமணம் செய்து கொண்டார்.
1954: புதுச்சேரி சட்டமன்ற உறுப்பினராகத் தேர்ந்தெடுக்கப்பட்டார்.
1960: சட்டமன்ற தேர்தலில் தோல்வியைத் தழுவினார்.
1964: ஏப்ரல் மாதம் 21-ஆம் தேதி, 1964-ஆம் ஆண்டில் இயற்கை எய்தினார்.
1969: அவரது மரணத்திற்குப் பின் ஐந்து ஆண்டுகள் கழித்து அவரது ‘பிசிராந்தையார்’ நாடகத்திற்காக அவருக்கு ‘சாஹித்ய அகாடமி விருது’ வழங்கப்பட்டது.
1990: இவருடைய படைப்புகள் தமிழ் நாடு அரசினால் உடைமையாக்கப்பட்டன.
பாரதிதாசனின் ஆக்கங்கள்
பாரதிதாசன் தன் எண்ணங்களைக் கவிதை, இசைப்பாடல், நாடகம், சிறுகதை, புதினம், கட்டுரை ஆகிய வடிவங்களில் வெளியிட்டார். அவற்றுள் சில:
இவை தவிர திருக்குறளின் பெருமையை விளக்கிப் பாரதிதாசன் செப்பலோசையில் அமையப்பெற்ற 5 கட்டளைக் கலித்துறைப் பாடல்களைப் பாடியுள்ளார்.
பாரதிதாசன் நூல்கள்
பாரதிதாசன் பாடல்கள், படைப்புகள் மதுரைத் திட்டத்தில் உள்ளன. பாரதிதாசன் படைப்புகள் பல, அவர் வாழ்ந்தபொழுதும், அவரின் மறைவிற்குப் பின்னரும், நூல்வடிவம் பெற்றுள்ளன. அவற்றின் பட்டியல்:
திரையுலகில் பாரதிதாசன்
திராவிட இயக்கத் தலைவர்களுள் முதன்முதலாகத் திரைப்படத்துறைக்குள் நுழைந்தவர் பாரதிதாசனே ஆவார். 1937-ஆம் ஆண்டில் திரைப்படத் துறைக்குள் நுழைந்த பாரதிதாசன் தனது இறுதிநாள் வரை அத்துறைக்குக் கதை, திரைக்கதை, உரையாடல், பாடல், படத்தயாரிப்பு எனப் பல வடிவங்களில் தனது பங்களிப்பை வழங்கிக்கொண்டு இருந்தார்.
திரைக்கதை, உரையாடல்
அவ்வகையில் இவர் பின்வரும் படங்களுக்குத் திரைக்கதை, உரையாடல், பாடல் எழுதினார்:
இவற்றுள் பாண்டியன் பரிசு, முரடன் முத்து, மகாகவி பாரதியார் ஆகிய படங்களைத் தானே சொந்தமாகத் தயாரிக்கும் முயற்சியில் தனது இறுதிக்காலத்தில் ஈடுபட்டு பல்வேறு இன்னல்களுக்கு ஆளானார்.
திரைப்படப்பாடல்கள்
பாரதிதாசன் திரைப்படத்திற்கென தானே பல பாடல்களை இயற்றினார். இவர் வெவ்வேறு சூழல்களில் இயற்றிய பாடல்கள் சிலவற்றைச் சிலர் தத்தம் படங்களில் பயன்படுத்திக்கொண்டனர். அப்பாடல்களும் அவை இடம்பெற்ற திரைப்படங்களும் பின்வருமாறு:
பாரதிதாசன் கட்டுரைகள்
பாரதிதாசன் புதுவை முரசு, குடியரசு, குறள் மலர் மற்றும் குயில் ஆகிய இதழ்களில் பல்வேறு காலகட்டங்களில் கட்டுரைகளை எழுதியுள்ளார்.
வெளி இணைப்புகள்
பகுப்பு:தமிழிசைக் கலைஞர்கள் பகுப்பு:1891 பிறப்புகள் பகுப்பு:1964 இறப்புகள் பகுப்பு:தமிழ் இறைமறுப்பாளர்கள் பகுப்பு:இந்தியத் தமிழ் நாடகாசிரியர்கள் பகுப்பு:தனித்தமிழ் இயக்க அறிஞர்கள் பகுப்பு:நாட்டுடைமை நூல்களின் ஆசிரியர்கள் பகுப்பு:திருக்குறள் உரையாசிரியர்கள் பகுப்பு:புதுச்சேரி சட்டமன்ற உறுப்பினர்கள் பகுப்பு:புதுச்சேரி நபர்கள்
விளையாட்டுகளின் பட்டியல்
பின்வருவது வகைப்படுத்தப்பட்ட விளையாட்டுகளின் பட்டியல் ஆகும். இது விளையாட்டு எவ்வாறு விளையாடப்படுகிறது என்ற அடிப்படையில் வகைப்படுத்தப்பட்டுள்ளது. இது ஒரு முழுமையான பட்டியல் அல்ல. இன்னும் பல விளையாட்டுகளை இதிலே சேர்த்துக்கொள்ள முடியும். இதிலுள்ள சில விளையாட்டுகள் ஒன்றுக்கு மேற்பட்ட பிரிவுகளுள் அடங்கக்கூடியனவெனினும் ஒரு பிரிவில் மட்டுமே சேர்த்துக்கொள்ளப்பட்டுள்ளன.
தமிழர் விளையாட்டுகள்
முதன்மைக் கட்டுரை: தமிழர் விளையாட்டுக்கள்
துவிச்சக்கர வண்டி மிதிப்பு
துவிச்சக்கர வண்டிகளை அல்லது ஒரு சில் வண்டிகளைப் பயன்படுத்தும் விளையாட்டுகள்.
வேறு
மேற்படி எதிலும் இல்லாதவை
வெளிக்கள விளையாட்டுகள்
Sports not based on a specific field.
வலு விளையாட்டுகள்
உடல் வலுவை சார்ந்த விளையாட்டுகள்.
மட்டை விளையாட்டு
பந்து அல்லது வேறு பொருட்களை அடித்து விளையாடுதல்.
Skiing / Snowsports
Sports in which skis or snowboards are used.
Sleighing
Sports that use sleighs.
இலக்கு விளையாட்டுகள்
Sports where the main objective is to hit a certain target.
மேற்கோள்கள்
பகுப்பு:விளையாட்டுகள் தொடர்பான பட்டியல்கள்
கேப் யோர்க் தீபகற்பம்
கேப் யோர்க் தீபகற்பம் (Cape York Peninsula) என்பது ஆஸ்திரேலியாவின் குயின்ஸ்லாந்து மாநிலத்தின் தூர வடக்கில் அமைந்துள்ள ஒரு தீபகற்பம் ஆகும். தனிமைப்படுத்தப்ப்பட்ட இத்தீபகற்பம் பூமியில் எஞ்சியுள்ள ஒருசில காட்டுப்பிரதேசங்களில் ஒன்றாகும். இதன் மாசடையா வெப்பவலய மழைக்காட்டுகள் உலக காலநிலைக்கு ஒரு எடுத்துக்காட்டாக விளங்குகிறது. உலக பாரம்பரியக் களமாக இதனை அறிவிக்க கோரிக்கை விடப்பட்டுள்ளது.
கேப் யோர் தீபகற்பம் கிட்டத்தட்ட 137,000 கிமீ² பரப்பளவைக் கொண்டது. இதன் மக்கள் தொகை 18,000 ஆகும். இவர்களில் 60 விழுக்காட்டினர் ஆஸ்திரேலிய பழங்குடிகளும், டொரெஸ் நீரிணைத் தீவு மக்களும் ஆவர்.
இத்தீபகற்பத்தின் மிக உயரமான இடம் "கேப் யோர்க்" ஆகும். கப்டன் ஜேம்ஸ் குக் இப்பெயரை இவ்விடத்திற்கு 1770 ஆம் ஆண்டில் சூட்டினார். மிக உயரமான இடத்தில் இருந்து 160 கிமீ தூரத்தில் டொரெஸ் நீரிணையை அடுத்து நியூ கினி அமைந்துள்ளது. இதன் மேற்குப்புற எல்லையில் கார்ப்பெண்டாரியா குடாவும், கிழக்கே கோரல் கடலும் அமைந்துள்ளன.
மேற்கோள்கள்
பகுப்பு:ஆஸ்திரேலியாவின் தீபகற்பங்கள் பகுப்பு:குயின்ஸ்லாந்து
வலிங்க்டன், நியூ ஜேர்சி
வலிங்க்டன்  (Wallington) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் பேர்கென் மாவட்டத்தில் அமைந்துள்ள ஒரு தன்னாட்சியுள்ள நகரமாகும்.
பரப்பளவு
2010இன் மதிப்பீட்டின் அடிப்படையில் இந்நகரம் 2.679 சதுர கிலோ மீற்றர் பரப்பளவைக் கொண்டுள்ளது. இதில் 2.546 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.132 சதுர கிலோ மீற்றர் பிரதேசம் நீரினால் சூழப்பட்டுள்ளது.
மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 11,335 ஆகும். வலிங்க்டன் நகரத்தின் மக்கள் தொகை அடர்த்தி ஒரு கிலோ மீற்றருக்கு 4,451.2 குடிமக்கள் ஆகும்.
மேற்கோள்கள்
பகுப்பு:பேர்கென் மாவட்ட நகரங்கள்
ஆனந்தரங்கப்பிள்ளையின் நாட்குறிப்புகள்
ஆனந்தரங்கப்பிள்ளையின் நாட்குறிப்புகள் என்பன புதுச்சேரியில் பிரெஞ்சு காலனித்துவக் காலத்தில் மொழிபெயர்ப்பாளாராக பணியாற்றிய ஆனந்தரங்கப்பிள்ளை அவர்களின் விரிவான நாட்குறிப்புகள் ஆகும். இவர் 1736 முதல் 1761 வரையிலான கால்நூற்றாண்டுக் கால நிகழ்வுகளை தனது நாட்குறிப்பில் பதிவு செய்துள்ளார். பெரும்பாலான பதிவுகள் தமிழிலேயே உள்ளன. சில இடங்களில் தெலுங்கிலும் எழுதப்பட்டுள்ளது. இந்த நாட் குறிப்புகள் பலரால் பதிக்கப்பட்டுள்ளன. ஆங்கிலத்திலும் மொழி பெயர்க்கப்பட்டுள்ளது. 12 தொகுதிகளாகவும் வெளிவந்துள்ளது.
வெளி இணைப்புகள்
பகுப்பு:தமிழர் ஆவணங்கள் பகுப்பு:18 ஆம் நூற்றாண்டுத் தமிழ் நூல்கள்
பெருங்காவூர் ஊராட்சி
பெருங்காவூர் ஊராட்சி (Perungavoor Gram Panchayat), தமிழ்நாட்டின் திருவள்ளூர் மாவட்டத்தில் உள்ள சோழவரம் வட்டாரத்தில் அமைந்துள்ளது. இந்த ஊராட்சி, மாதவரம் சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2014 ஆகும். இவர்களில் பெண்கள் 1052 பேரும் ஆண்கள் 962 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஹோபாங்
ஹோபாங் ஹோபாங் நகராட்சியின் தலைநகர். இந்நகரம் மியான்மரின் ஷான் மாநிலத்தில் உள்ளது. மேலும் இந்நகரம் வா சுயாட்சிப் பிரிவு அரசாங்கத்தின் அதிகாரப்பூர்வ தலைநகரமாகவும் உள்ளது.
புவியியல்
ஹோபாங் நகரம் நம் திங் ஆற்றுப் பள்ளதாக்கில் அமைந்துள்ளது. இது சால்வின் நதியின் கிளை நதியாகும்
வெளிப்புற இணைப்புகள்
பகுப்பு:பர்மிய நகரங்கள்
தெல்லிப்பழை மகாஜனக் கல்லூரி
தெல்லிப்பழை மகாஜனக் கல்லூரி (Mahajana College, Tellippalai) இலங்கையின் வடக்கு மாகாணத்தில் யாழ்ப்பாணத்தில் தெல்லிப்பழையில் அமைந்துள்ள ஒரு தேசியப் பாடசாலை ஆகும்.
வரலாறு
பாவலர் துரையப்பாபிள்ளையால் அவரது வீட்டில் திண்ணைப்பள்ளி ஒன்று 1910 ஆம் ஆண்டு ஆரம்பமானது. ஈராண்டு காலத்தில் கிராமமக்களின் கல்வியில் அக்கறை கொண்ட பாவலர் அரசாங்க உதவி எதுவுமின்றி அம்பனை கிராமத்தை நாடி 27 லாச்சம் காணியில் புதிய பாடசாலையை அமைத்தார்.
அவர் விட்டுச் சென்ற பணியைத் தொடர, அவரது உறவினரும் கல்விமானுமாகிய கா. சின்னப்பாவின் அயராத உழைப்பால் வளர்ச்சி கண்ட பாடசாலை இவரின் தலைமையிலேயே 1935 ஆம் ஆண்டு வெள்ளிவிழாக் கண்டது. இவர் தனது காலத்திலேயே இதுவரை ஆண்கள் மட்டுமே கல்விகற்ற பாடசாலையில் பெண்களும் கல்வி அறிவு பெற்றிருக்க வேண்டும் என்ற கொள்கையோடு பெண்களையும் இணைத்துக் கொண்டார்.
அவரின் மறைவைத் தொடர்ந்து ஆசிரியராகக் கடமையாற்றிய நிறுவனரின் மகன் ரி. ரி ஜெயரட்ணம் அதிபராகப் பதவி ஏற்றார். இரண்டு பிரிவாக இயங்கிய படசாலையை ‘மகாஜனா’ என்ற பெயரைச் சூட்டி ஒரு பாடசாலையாகக் கொண்டு வந்தார். இவரே கல்லூரிக்கான இலட்சனை, கல்லூரிக் கீதம் போன்றவற்றை உருவாக்க உதவினார். இவரது காலப்பகுதியிலேயே நட்டநடுவே மைதானம், சுற்றிவர அடக்கமான வகுப்பறைகள், ஓரத்தில் மாணவர் விடுதி, அதன் அருகே அழகிய நடேஸ்வரப்பெருமாள் ஆலயம், மறுகரையில் திறந்தவெளி அரங்கம், முன்புறத்தில் வானளாவி நிமிர்ந்து நிற்கும் துரையப்பா நினைவு மண்டபம் போன்றவை எழுந்தன. ஜெயரத்தினம் 1970ம் ஆண்டு அவர் பணி ஓய்வெடுத்தார்.
வெளி இணைப்புகள்
பகுப்பு:யாழ்ப்பாண மாவட்டப் பாடசாலைகள் பகுப்பு:இலங்கையின் தேசிய பாடசாலைகள்
மேற்காவுகை
திரவங்களிலும் வாயுக்களிலும் வெப்பம் கடத்தப்படும் முறையே மேற்காவுகை அல்லது உடன்காவுகை (Convection) எனப்படும். திண்மப் பொருட்களில் வெப்பம் வெப்பக் கடத்தல் மூலமே கடத்தப்படும் இவை. வெப்பம் கடத்தப்படும் மூன்று முறைகளில் ஒன்றாகும். புவியின் வளிமண்டலம், பெருங்கடல்கள்,மூடகம் என்பனவற்றில் மேற்காவுகையானது தாக்கம் செலுத்துகின்றது. இதுவே முகில்கள், இடியுடன் கூடிய மழை ஆகியவை உருவாகவும் காரணமாகும்.
மேற்காவுகைக்கான எடுத்துக்காட்டுகளும் பயன்பாடும்
வளிமண்டலம், கோள்களின் மூடகம், பெருங்கடல்கள் ஆகியவற்றில் மேற்காவுகையானது பேரளவில் நடைபெறுகின்றது. இந்த மேற்காவுகையானது சிலவேளைகளில் அவதானிக்க முடியாத அளவிற்கு சிறியதாகவும் சிலவேளைகளில் சூறாவளி போலப் பேரளவிலும் நடைபெறும். ஞாயிறு உட்பட அனைத்து விண்மீன்களினதும் உட்பகுதியிலிருந்து அவற்றின் மேற்பரப்புகளுக்கு மேற்காவுகை மூலமே வெப்பம் கடத்தப்படுகின்றது.
பகுப்பு:இயற்பியல் இயல்புகள் பகுப்பு:இயற்பியல் கோட்பாடுகள்
லெபனான்
லெபனான் (அராபிய மொழியில்: لبنان லுப்னான்), மத்திய கிழக்கு நாடுகளில் உள்ள மலைப்பாங்கான ஒரு சிறுநாடு. இந்நாட்டின் அரசு ஒப்புதல் பெற்ற பெயர் லெபனான் குடியரசு என்பதாகும். நடுநிலக் கடலுக்குக் கிழக்கெல்லையில் உள்ளது. இந்நாட்டின் வடக்கேயும் கிழக்கேயும் சிரியாவும், தெற்கே இசுரேலும் எல்லைகளாகக் கொண்டுள்ளது.
இந்நாட்டின் பெயர் செமித்திய மொழியில் வெள்ளை என்னும் பொருள்படும் வேராகிய ல்-வ்-ன் என்பதில் இருந்து லுப்னான் அல்லது லெப்னான் என்று பெறப்பட்டது. வெள்ளை என்பது வெண்பனி மூடிய லெபனான் மலையைக் குறிப்பதாகும்.
பகுப்பு:லெபனான் பகுப்பு:ஐக்கிய நாடுகள் சபையின் உறுப்பு நாடுகள்
காவன்
சுயசரிதை
காவன் 1985ஆம் ஆண்டில் இலங்கையில் பிறந்தது. பின்னவாலா யானை அனாதை இல்லத்தில் வளர்ந்தது. இதற்கு ஒரு வயதாக இருந்தபோது, இலங்கை அரசாங்கம் அப்போதைய பாக்கித்தான் குடியரசுத் தலைவர் சியா-உல்-ஹக்கிற்கு பரிசளித்தது. இந்த யானை இஸ்லாமாபாத் உயிரியல் பூங்காவியில் வைக்கப்பட்டு பாக்கித்தானில் வாழும் ஒரே ஆசிய யானையாக இருந்தது. சாகெலி என்ற யானை 1990இல் வங்காளதேசத்திலிருந்து கொண்டு வரப்பட்டது. மேலும் காவனின் கூட்டாளியாக 2012 இல் இது இறக்கும் வரை அங்கேயே இருந்தது.
காவனை விடுவிப்பதற்கான பிரச்சாரம்
ஒரு அமெரிக்க கால்நடை மருத்துவரான சமர் கான் என்பவர் 2015இல் இஸ்லாமாபாத் உயிரியல் பூங்காவிற்கு வந்தபோது, காவனின் நிலையையும், சூழலையும் கண்டு கலக்கம் அடைந்தார். யானைகள் சரணாலயத்திற்கு காவன் கொண்டு செல்லப்பட வேண்டும் என்று ஒரு கோரிக்கையை விடுத்தார். இதற்கான ஒரு பிரசாரத்தையும் தொடங்கினார். அவரது மனுவில் 400,000க்கும் மேற்பட்டவர்களின் கையெழுத்துக்கள் இடம்பெற்றது. மேலும், அமெரிக்க பாடகர் செரின் கவனத்தையும் ஈர்த்தது.
மனுவுக்கு பதிலளிக்கும் விதமாக, பூங்காவின் அதிகாரிகள் காவனின் பராமரிப்பை மேம்படுத்த சில நடவடிக்கைகளை மேற்கொண்டனர். அதாவது கூடுதல் நீர் வழங்குதல் மற்றும் அவரது சங்கிலிகளை அகற்றுவது போன்ற நடவடிக்கைகள் இதில் அடங்கும். பின்னர், அதிகாரிகள் காவனை கட்டுப்பாடுகளிலிருந்து நீக்கப்பட்டதாகவும், அதற்கு ஒரு புதிய துணை தேவைப்படுவதாகவும் பதிலளித்தனர்.
செப்டம்பர் 2016இல், ஒரு செய்தி அறிக்கை, காவன் வாழ்ந்த மோசமான நிலையை எடுத்துக்காட்டியது. இதில் இரண்டு தசாப்தங்களுக்கும் மேலாக சங்கிலிகளால் பிணைக்கப்பட்டிருந்த தகவல் இடம் பெற்றது. காவனின் விடுதலையைக் கோரும் இரண்டாவது மனு 200,000க்கும் மேற்பட்ட கையெழுத்துக்களை சேகரித்தது. காவனை விடுவிக்கக் கோரி பாக்கித்தான் வழக்கறிஞரான ஓவைசி அவான் என்பவர் இஸ்லாமாபாத் உயிரியல் பூங்கா அதிகாரிகள் மீது வழக்குத் தொடர்ந்தார். [8]
காவனின் விடுதலை
21 மே 2020 அன்று இஸ்லாமாபாத் உயர்நீதிமன்றம் காவனை விடுவிக்க வேண்டும் என்றும் பூங்காவை மூட வேண்டும் என்றும் தீர்ப்பளித்தது. முப்பது நாட்களுக்குள் வேறொரு நாட்டில் காவனுக்கு பொருத்தமான சரணாலயத்தைக் கண்டுபிடிக்க இலங்கை அதிகாரிகளுடன் கலந்தாலோசிக்க வனவிலங்கு அதிகாரிகளுக்கு உத்தரவிட்டது. விலங்குகளுக்கான கொடுமையைத் தடுக்கும் சட்டம் 1890 மற்றும் 1979 ஆம் ஆண்டு வனவிலங்கு கட்டளை மீறல் ஆகியவற்றின் அடிப்படையில் பூங்காவிலுள்ள விலங்குகளின் தேவைகளைப் பூர்த்தி செய்யத் தவறியதற்காக நீதிமன்றம் விமர்சித்தது.
கம்போடியாவிற்கு இடமாற்றம்
17 ஜூலை 2020 அன்று, கம்போடியாவிலுள்ள லெக்கின் சரணாலயத்திற்கு காவனை இடமாற்றம் செய்யப் பட்டது.
கவானுக்கு விடையளிக்க பாடகர் செர் பாக்கித்தானுக்கு வந்தார். இதற்காக இஸ்லாமாபாத் உயிரியல் பூங்காவில் ஒரு விழாவும் ஏற்பாடு செய்யப்பட்டது. இதில் அதிகாரிகளும், ஆர்வலர்களும், பொதுமக்களும் கலந்து கொண்டனர். பாக்கித்தானின் குடியரசுத் தலைவர் ஆரிப் ஆல்வியும் அவரது மனைவி சமீனா ஆல்வியும் பல்வேறு அமைச்சர்களுடனும், பிரதிநிதிகளுடனும் கலந்து கொண்டு யானைக்கு பிரியாவிடை அளித்தனர். இந்த நடவடிக்கை 30 நவம்பர் 2020 இல் நிறைவடைந்தது.
ஆவணப்படம்
மார்ச் 2021 இல், பாரமவுண்ட் + என்ற திரைப்பட நிறுவனம் செர் & லோன்லியஸ்ட் எலிபெண்ட் என்ற தலைப்பில் ஒரு ஆவணப்படத்தை வெளியிடுவதாக அறிவித்தது. இந்தப் படம் ஏப்ரல் 22, 2021 அன்று இணைய தளத்திலும், மே 19இல் இசுமித்சோனியன் தொலைக்காட்சியிலும் திரையிடப்பட்டது.
மேற்கோள்கள்
பகுப்பு:புகழ் பெற்ற யானைகள்
மார்வெல் திரைப் பிரபஞ்சம்
மார்வெல் திரைப் பிரபஞ்சம் (Marvel Cinematic Universe) என்பது அமெரிக்க நாட்டு ஊடகத்தொகுப்பு மற்றும் பகிரப்பட்ட பிரபஞ்சம் ஆகும். இது மார்வெல் வரைகதைகளில் தோன்றும் கதாப்பாத்திரங்கள் பற்றி மார்வெல் இசுடியோசினால் சுயாதீனமாகத் தயாரித்து வெளியிடப்படும் பட வரிசைகளின் தொகுப்பாகும். மேலதிகமாக, வரைகதைகள், குறும்படங்கள், தொலைக்காட்சித் தொடர்கள் என்பனவும் இந்நாமத்தின் கீழ் தயாரிக்கப்படுகின்றன. மார்வெல் வரைகதைகளின் பாணியில் பல்வேறு கதாபாத்திரங்கள், கதையமைப்புகள் மற்றும் நடிகர்களைக் கொண்ட படங்களை உள்ளடக்கியதாக இது காணப்படுகிறது.
மார்வெல் திரைப் பிரபஞ்சத்தின் முதலாம் கட்டமாக 2008 இல் அயன் மேன் வெளியீட்டில் தொடங்கி 2012 இல் தி அவேஞ்சர்ஸ் வெளியீட்டில் முடிந்தது. இரண்டாம் கட்டமாக 2013 இல் அயன் மேன் 3 வெளியீட்டில் தொடங்கி 2015 இல் ஆன்ட்-மேன் வெளியீட்டில் முடிந்தது. மூன்றாம் கட்டமாக 2016 இல் கேப்டன் அமெரிக்கா: சிவில் வார் வெளியீட்டில் தொடங்கி 2019 இல் இசுபைடர்-மேன்: பார் பிரம் ஹோம் வெளியீட்டில் முடிந்தது. இந்த மூன்று கட்டங்களையும் கூட்டாக தி இன்பினிட்டி சாகா என்று அழைக்கப்படுகின்றது. நான்காம் கட்டமாக 2021 இல் பிளாக் விடோ உடன் தொடங்குகிறது.
திரைப்படங்களோடு மட்டும் நின்றுவிடாமல் 2010 இல் மேற்குறிப்பிடப்பட்ட திரைப்படங்களுடன் தொடர்புடைய வரைகதைப் புத்தகங்களின் வெளியீட்டுடன் இது இன்னமும் விரிவுப்படுத்தப்பட்டது. மேலும் 2011 முதல் மார்வெல் ஒன்-சாட்சு என்ற பெயரின்கீழ் குறும்படங்களும் 2013 முதல் ஏஜென்ட்ஸ் ஒப் ஷீல்ட் எனும் பெயருடைய தொலைக்காட்சித் தொடரும் வெளியானது.
அமெரிக்காவிலும் உலகளவிலும் வசூலில் முதலிடம் பிடிக்கும் திரைப்படத் தொடர்களைக் கொண்டிருப்பதுடன், வரைகதைக் கதாபாத்திர உரிமங்களைக் கொண்டுள்ள பல்வேறு படங்கள் தமது சொந்தப் பிரபஞ்சத்தை அமைப்பதற்கு முன்னோடியாகவும் உள்ளது.
திரைப்படங்கள்
2005 ஆம் ஆண்டளவில் மார்வெல் மகிழ்கலை தனது சொந்த திரைப்படங்களை சுயாதீனமாக தயாரித்து அவற்றை பாரமவுண்ட் பிக்சர்ஸ் மூலம் விநியோகிக்கத் தொடங்கியது. முன்னதாக கொலம்பியா பிக்சர்ஸ், நியூ லைன் சினிமா மற்றும் பலவற்றோடு பல மீநாயகன் திரைப்படங்களை இணைந்து தயாரித்தது, இதில் 20ஆம் சென்சுரி பாக்ஸ் என்ற நிறுவனத்துடன் ஏழு ஆண்டு ஒப்பந்தம் செய்யப்பட்டது. மார்வெலின் திரைப்படப் பிரிவின் தலைவரான அவி ஆராட் ஆனார்.
2007 இல் தனது 33 வயதில் கேவின் பிகே என்பவர் மார்வெல் ஸ்டுடியோ தலைவராக நியமிக்கப்பட்டார். அத்துடன் மார்வெல் ஸ்டுடியோஸ் அதன் கலை ஒருமைப்பாட்டைப் பாதுகாக்கும் பொருட்டு, அவர்களின் வரைகதை புத்தகக் கதையை நன்கு அறிந்த ஆறு நபர்களைக் கொண்ட ஒரு படைப்புக் குழுவை உருவாக்கியது: பிகே உடன் மார்வெல் ஸ்டுடியோஸ் இணைத் தலைவராக லூயிஸ் டி'எஸ்போசிடோ என்பவரும், மார்வெல் வரைகதை பதிப்பகத்தின் தலைவராக டான் பக்லியும், மார்வெலின் தலைமை படைப்பாற்றல் அதிகாரியாக ஜோ கசாடாவும், எழுத்தாளராக பிரையன் மைக்கேல் பெண்டிஸ் மற்றும் மார்வெல் என்டர்டெயின்மென்ட் தலைவராக ஆலன் பைன் ஆகியோர்களும் குழுவை மேற்பார்வையிட்டனர். பிகே என்பவர் ஆரம்பத்தில் இந்தத் திரைப்படங்களின் பகிரப்பட்ட விவரிப்பு தொடர்ச்சியை "மார்வெல் சினிமா யுனிவர்ஸ்" என்று குறிப்பிட்டார், ஆனால் பின்னர் "மார்வெல் சினிமாடிக் யுனிவர்ஸ்" (மார்வெல் திரைப் பிரபஞ்சம்) என்ற வார்த்தையைப் பயன்படுத்தினார்.
அக்டோபர் 2014 இல், மார்வெல் ஸ்டுடியோஸ் அவர்களின் மூன்றாம் கட்ட படங்களின் தலைப்புகளை அறிவிக்க ஒரு பத்திரிகை நிகழ்வை நடத்தியது. செப்டம்பர் 2015 வாக்கில், மார்வெல் ஸ்டுடியோஸ் நிறுவனம் வால்ட் டிஸ்னி ஸ்டுடியோவுடன் ஒருங்கிணைக்கப்பட்டது. டிசம்பர் 2017 இல் வால்ட் டிஸ்னி நிறுவனம் 20ஆம் சென்சுரி பாக்ஸ் உட்பட 21வது சென்சுரி பாக்ஸிடமிருந்து மார்ச் 19, 2019 அன்று சொத்துக்களை அதிகாரப்பூர்வமாக வாங்கியது. அத்துடன் டெட்பூல், எக்ஸ்-மென் கதாபாத்திரங்கள் மற்றும் பென்டாஸ்டிக் போர் போன்ற திரைப்பட உரிமைகள் அனைத்தும் மார்வெல் ஸ்டுடியோஸ் நிறுவனத்திற்கு திரும்பப் பெறப்பட்டது. ஜூலை 2019 இல் கேவின் பிகே என்பவர் டிஸ்னி+ இல் திரைப்படங்கள் மற்றும் தொலைக்காட்சி நிகழ்வுத் தொடர்களை உள்ளடக்கிய நான்காவது கட்டம் பற்றி அறிவித்தார்.
மார்வெல் தொலைக்காட்சி
ஜூன் 2010 இல் ஜெப் லோப் என்பவரை தலைவராக நியமிக்கப்பட்டு மார்வெல் தொலைக்காட்சி தொடங்கப்பட்டது. ஜூலை 2012 வாக்கில் மார்வெல் தொலைக்காட்சி மார்வெல் திரைப் பிரபஞ்சத்தில் ஒரு நிகழ்ச்சியை உருவாக்க ஏபிசியுடன் கலந்துரையாடியது, இறுதியில் ஏஜென்ட்ஸ் ஒப் ஷீல்ட், ஏஜென்ட் கார்ட்டர் மற்றும் இன்கியுமன்சு போன்ற தொடர்களை உருவாக்கியது.
நவம்பர் 2013 இல் டிஸ்னி அவர்களின் நேரடி தொடர்களான டேர்டெவில், ஜெசிகா ஜோன்சு, லூக் கேஜ் மற்றும் அயன் பிஸ்ட் ஆகிய தொடர்களை நெற்ஃபிளிக்சுக்கு வழங்கத் திட்டமிடப்பட்டது. அதைத்தொடர்ந்து ஏப்ரல் 2016 இல் டேர்டெவில் தொடரின் வழி தொடரானா தி டிபென்டெர்சு உருவாக்கப்பட்டது. பின்னர் பிப்ரவரி 2019 வாக்கில் நெற்ஃபிளிக்சு அவர்களின் அனைத்து மார்வெல் தொடர்களையும் ரத்து செய்தது.
அக்டோபர் 2019 இல் மார்வெல் என்டர்டெயின்மென்ட்டின் தலைமை கிரியேட்டிவ் அதிகாரியாக கேவின் பிகே நியமிக்கப்பட்டார். டிசம்பர் 2019 இல் மார்வெல் தொலைக்காட்சி நிறுவனம் மார்வெல் ஸ்டுடியோ உடன் இணைக்கப்பட்டது, அந்த நேரத்தில் மார்வெல் ஸ்டுடியோஸ் தற்போதைய தொடரின் தயாரிப்பை எடுத்துக் கொண்டது.
மார்வெல் இசுடியோசு
நவம்பர் 2017 வாக்கில் டிஸ்னி அவர்களின் புதிய ஓடிடி சேவையான டிஸ்னி+க்காக ஒரு புதிய மார்வெல் தொலைக்காட்சித் தொடரை உருவாக்க விரும்பியது. அதை தொடர்ந்து ஜூலை 2018 இல் மார்வெல் ஸ்டுடியோஸ் ஓடிடி தள சேவையில் ஈடுபடக்கூடிய சாத்தியமான ஈடுபாடு குறித்து டிஸ்னியுடன் விவாதங்கள் தொடங்கியதாக கேவின் பிகே குறிப்பிட்டார், ஏனெனில் இந்த சேவை "நிறுவனத்திற்கு ஒரு முக்கியமான விஷயம்" என்று கேவின் பிகே உணர்ந்தார். மார்வெல் ஸ்டுடியோஸ் நிறுவனம் செப்டம்பர் 2018 இல் மார்வெல் திரைப் பிரபஞ்ச படங்களின் "இரண்டாம் அடுக்கு" கதாபாத்திரங்களை மையமாகக் கொண்டு பல வரையறுக்கப்பட்ட தொடர்களை உருவாக்கி வருவதாகத் தெரிவித்தது. அத்துடன் ஒவ்வொரு தொடரும் ஆறு முதல் எட்டு அத்தியாயங்கள் இருக்கும் என்று எதிர்பார்க்கப்பட்டது, மேலும் மார்வெல் தொலைக்காட்சியை விட மார்வெல் ஸ்டுடியோஸ் தயாரிக்கும், ஒவ்வொரு தொடரின் வளர்ச்சியிலும் "ஹேண்ட் ஆன் ரோல் (கையில் ஒரு கதாபாத்திரம்)" என கேவின் பிகே கூறினார்.